保羅戴巴拿解約金抵到爛 馬體會巴塞搶住要
2024年05月15日 23:01
東網電視
更多新聞短片
保羅戴巴拿解約金超平。(Getty Images)
阿根廷前鋒保羅戴巴拿今季表現出色，喺羅馬交出16球10助攻嘅驕人數據，佢合約至明年6月約滿，今夏好大機會被出售，據報其解約金抵到爛，只需1,200萬歐元(約1億港元)。
今時今日前鋒球員郁啲過億歐元，保羅戴巴拿呢位既有叫座力又入到波嘅前鋒，解約金咁平，可以話極度超值，《阿斯報》報道，保羅戴巴拿嘅解約金條款，將於今年7月底生效，馬體會已準備出手斟介，亦有報道巴塞隆拿都會出手。
保羅戴巴拿現年30歲，現時在德國《轉會市場》估計身價為2,500萬歐元(約2.1億港元)，依家以半價之下價錢就可以買到佢，相當抵玩。